સામાન્ય માન્યતા મુજબ એવુ કહેવાય છે કે આપણા પર ટેલીવિઝન તથા ફિલ્મોની અસર ઝડપથી થતી હોય છે પરંતુ રાષ્ટ્રધ્વજ સમ્માનની બાબતમાં આ વાક્ય મારા મતાનુસાર ખોટુ પડે છે. ફિલ્મ નિદેશક મંધુર ભંડારકર દ્વારા “ટ્રાફિક સિગ્નલ” નામક એક ફિલ્મ રજુ થઇ હતી જેમા ઉપર દર્શાવેલી રાષ્ટ્રધ્વજના અપમાનની વાત દર્શાવવામાં આવી હતી. પરંતુ આજના યુવાનો આવી ફિલ્મોમાં રસ દાખવતા હોતા નથી, તેઓને ફક્ત મારામારીના દૃશ્યો અથવા તો ઉત્તેજક દૃશ્યોની ફિલ્મો જોવામાં જ રસ હોય છે અને તેને લીધે જ તેઓ “ટ્રાફિક સિગ્નલ” જેવી ફિલ્મોમાંથી ઉપર દર્શાવેલ બાબત જોવાનુ ચુકી જાય છે.